ศาลรัฐธรรมนูญ กำหนดนัดแถลงด้วยวาจาและลงมติ คดีที่คณะกรรมการการเลือกตั้งขอให้วินิจฉัยยุบพรรคไทยรักษาชาติ ในวันพฤหัสที่ 7 มีนาคมนี้
ศาลรัฐธรรมนูญ กำหนดนัดแถลงด้วยวาจาและลงมติ คดีที่คณะกรรมการการเลือกตั้งขอให้วินิจฉัยยุบพรรคไทยรักษาชาติ ในวันพฤหัสที่ 7 มีนาคมนี้ที่ศาลรัฐธรรมนูญวันนี้ มีผู้สมัครสมาชิกสภาผู้แทนราษฎรของพรรคไทยรักษาชาติ บางจังหวัดส่งทนายเดินทางมายื่นเอกสารเกี่ยวกับคดียุบพรรคเพิ่มเติม บางส่วนก็เดินทางมาด้วยตัวเอง ในวันนี้(27ก.พ.) ที่ตุลาการศาลรัฐธรรมนูญ กำลังประชุมพิจารณานัดแรก ในรอบ่วงบ่าย และหลังจากใช้เวลาประมาณ 3 ชั่วโมง ในการพิจารณาคำร้อง กรณีคณะกรรมการการเลือกตั้ง ขอให้ศาลรัฐธรรมนูญพิจารณาวินิจฉัยเพื่อมีคำสั่งยุบพรรคไทยรักษาชาติ ตุลาการศาลรัฐธรรมนูญ พิจารณาคำร้องที่ยื่นต่อศาลแล้ว ระบุว่า เนื่องจากคดีนี้มีผู้ที่เกี่ยวข้องยื่นคำร้องต่อศาลรัฐธรรมนูญหลายราย ศาลรัฐธรรมนูญ จึงได้อภิปรายเพื่อนำไปสู่การวินิจฉัยแล้วเห็นว่า คดีมีพยานหลักฐานเพียงพอที่จะวินิจฉัยได้ จึงไม่ทำการไต่สวนตามพระราชบัญญัติประกอบรัฐธรรมนูญ ว่าด้วยวิธีพิจารณาของศาลรัฐธรรมนูญ พ.ศ. 2561 มาตรา 58 วรรคหนึ่ง และกำหนดประเด็นที่จะต้องพิจารณาวินิจฉัยโดยนัดแถลงด้วยวาจา ปรึกษาหารือ และลงมติในวันที่ 7 มีนาคม เวลา 13:30 น. และอ่านคำวินิจฉัยให้คู่กรณีฟังในวันเดียวกันเวลา 15:00 น.